Tom Leeb

Tom Leeb (født 21. mars 1989 i Paris i Frankrike) er en fransk sanger, låtskriver, komiker og skuespiller. Han skulle ha representert Frankrike i Eurovision Song Contest 2020 i Rotterdam i Nederland med sangen «The Best in Me». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Bakgrunn ==
Leeb ble født i Paris i 1989, som sønn av humoristen Michel Leeb og journalisten Béatrice Malicet. Han er den yngste av tre barn, etter storesøstrene Fanny (født 1986) og Elsa (født 1988). Etter skolegangen studerte han teater, film, sang og dans i New York i fem år.Allerede som 14-åring i 2003 spilte han i teaterversjonen av Mrs. Doubtfire, sammen med sin far. I 2013 fikk han rollen som Tom i tv-serien Sous le soleil de Saint-Tropez, deretter spilte han rollen som Adrien i én episode av tv-serien Section de recherches.I 2014 hadde han en liten rolle i filmen Avis de mistral, og to år senere hadde han en større rolle i den franske komedien Paroles. I 2014 dannet han også en humorduo sammen med skuespilleren Kevin Levy, og sammen skapte de sitt første show, Kevin & Tom. Parallelt med en rekke forestillinger i Paris, publiserte de flere YouTube-vidoer under tittelen: « Comment… » (Hvordan …).I mars 2018 debuterte han som sanger og musiker, og ga ut sin første singel «Are We too Late» på selskapet Roy Music. Han er inspirert av artister som John Mayer, Matt Corby og Ben Howard. I januar 2020 kunngjorde den franske tv-kanalen France 2 at de hadde valgt Tom Leeb til Frankrikes representant til finalen i Eurovision Song Contest lørdag 16. mai 2020. Han skulle ha opptrådt med sangen «The Best in Me». På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19.


== Filmografi ==
Utvalg av filmer og serier:


=== Filmer ===
2013: Paroles
2014: Avis de mistral – Tiago
2017: Jour J – Gabriel
2017: Overdrive – amerikansk turist nummer 2
2017: Mon poussin – Romain
2017: Papillon – advokat
2017: Les Nouvelles Aventures de Cendrillon – den kortvokste Relou
2019: Edmond – Leo Volny
2020: Pourris gâtés
2021 : 8, Rue de L’Humanité  Dany Boon - Sam (Netflix)
2021 : Pierre & Jeanne Clémentine Célarié - Paul (Basert på en roman av Guy de Maupassant)


=== TV-serier ===
2013–2014: Sous le soleil de Saint-Tropez – Tom Drancourt (sesong 1–2)
2014: Section de recherches TF1 David Bréand (sesong 8, episode 9)
2018: Nina France 2 Anto (sesong 4, episode 4)
2020 : “Infidèle” Saison 2 TF1 - Gabriel
2021 : “Plan B” saison 1 TF1 - Manu


=== Teater og scene ===
2003: Madame Doubtfire – tilpasset av Albert Algoud, regissert av Daniel Roussel, Théâtre de Paris
2013: Kevin & Tom


== Diskografi ==


=== Album ===
2018: Tom Leeb (EP)
2019: Recollection


=== Singles ===
2018: «Are We too Late»
2019: «Go On»
2019: «Sun»
2020: «The Best in Me»


== Referanser ==


== Eksterne lenker ==
(en) Offisielt nettsted 
(en) Tom Leeb på Internet Movie Database 
(fr) Tom Leeb på Allociné 
(en) Tom Leeb hos Rotten Tomatoes 
(en) Tom Leeb hos The Movie Database 
(en) Tom Leeb på Discogs 
(en) Tom Leeb på MusicBrainz 
(en) Tom Leeb på Spotify 
(en) Tom Leeb på Last.fm 
(en) Tom Leeb på Genius — sangtekster 
(en) Tom Leeb på AllMusic 
Tom Leeb på Facebook 
Tom Leeb på Instagram 
Tom Leeb på YouTube